Sura 64.
S  u  r  a    LXIV

Kur'an časni(Tomislav Dretar)
Religija

U  z  a  j  a  m  n  a    p  r  i  j  e  v  a  r  a

U ime Allaha:
Onog koji čini milosrđe,
Milosrdnog.

1	Ono što je u nebesima
	i ono što je na zemlji
	  slavi hvalospjeve Allahu  .
	Njemu Kraljevstvo!
	Njemu hvalospjev!
	On je nadmoćan nad svakom stvari!

2	On je taj koji je vas stvorio:
	neki među vama je nevjernik
	a neki među vama je vjerujući.
	– Allah  savršeno vidi to što vi činite –

3	On je stvorio nebesa i zemlju u potpunoj Istini.
	On vas je oblikovao prema jednom skladnom obliku;
	povratak će biti prema njemu.

4	On poznaje ono što je u nebesima
	i ono što je na zemlji.
	On poznaje ono što vi skrivate
	i ono što vi obznanjujete.
Allah savršeno poznaje sadržinu vaših srca.

5	Pripovijest o onima koji prije bijahu nevjerni
	i koji su okusili posljedice svojeg ponašanja
	da li je stigla do vas?
	- Oni će pretrpjeti jedno bolno kažnjavanje –

6	To je tako
	jer njihovi su proroci došli k njima
	  s očiglednim dokazima
	a oni su rekli:
	« Jedan smrtnik zar će nam ravnati? »

	Oni biše nevjerni i okrenuše se.
Allah se povukao od njih.
Allah dostaje sam sebi;
	on je dostojan hvalospjeva!

7	Nevjernici zamišljaju 
	da ne će biti uskrsnuti;
	reci:
	« Baš naprotiv!
	Moga mi Gospodara,
	da, vi ćete  biti uskrsnuti,
	potom on će vas upoznati
	o onome što ste činili:
	to je lako za Gospodara! »

8	Vjerujte u Allaha,
	u njegovog Poslanika   
	i u Svjetlost koju smo spustili.
	– Allah  je savršeno obaviješten
	o onome što vi činite –

9	Na Dan
	kad vas on bude sakupio za Dan Okupljanja
	biće Dan uzajamne prijevare.

	On će obrisati loša djela
	onima koji budu vjerovali u Allaha
	i koji budu izvršavali dobra djela.

	On će ih uvesti u Vrtove
	  gdje teku potoci.
	Oni će tu boraviti zauvijek kao besmrtnici:
	evo sreće bez granica!

10	Oni koji bijahu nevjernici
	i koji bijahu držali naše Znakove za laži,
	evo onih koji će biti gosti Vatre.
	Oni će tu boraviti kao besmrtnici:
	kojeg li ogavnog svršetka.

11	Nikakva nevolja ne dostiže svoj cilj
	bez Božjeg dopuštenja.

Allah ravna srcem onoga koji vjeruje u njega.
Allah savršeno poznaje svaku stvar.

12	Pokorite se Allahu  !
	Pokorite se Poslaniku     !

	Znajte, ako se okrenete,
	da jedino što pada u dio našem Poslaniku     
	jest prenijeti u punoj jasnoći
	poruke koje su mu povjerene.

13	Bog!…
	Nema Allaha osim njega!
	Nek se dakle vjerujući povjere Allahu  !

14	O vi, vjerujući!
	Vaše supruge i vaša djeca
	su za vas neprijatelji!
	Pazite se!

	Ako zaboravite,
	ako zanemarite,
	ako oprostite,
	znajte da je Allah  onaj koji oprašta
	i koji je milosrdan.

15	Vaša Bogatstva i vaša djeca samo su iskušenje
	dok se jedna neograničena nagrada
	nalazi kod Allaha.

16	Bojte se što više možete!
	Slušajte!
	Pokorite se!
	Dajite milostinju!
	To će biti dobro za vas.
	Oni koji su se čuvali vlastite lakomosti,
	evo onih koji će biti sretni!

17	Ako načinite dobar zajam Allahu  ,
	on će vam ga vratiti u izobilju
	i oprostiće vam.

        Allah je zahvalan,
	on je pun dobrote,
18	on savršeno poznaje ono što je skriveno
	i ono što je očevidno.
	On je Moćan, Mudar!